SPALI เตรียมขายบ้านจัดสรร “ศุภาลัย วิลล์ ชลบุรี” มูลค่า 975 ลบ.
SPALI เตรียมเปิดขายบ้านจัดสรร "ศุภาลัย วิลล์ ชลบุรี" มูลค่า 975 ลบ. 
15 ก.ค. 2558

นายไตรเตชะ ตั้งมติธรรม กรรมการและรองกรรมการผู้จัดการ บริษัท ศุภาลัย จำกัด (มหาชน) หรือ SPALI เปิดเผยว่า บริษัทเตรียมเปิดตัวโครงการใหม่อีก 1 แห่งในทำเลใจกลางเมืองชลบุรี ชื่อโครงการ“ศุภาลัย วิลล์ ชลบุรี” มูลค่าโครงการประมาณ 975 ล้านบาท ปัจจุบันบริษัทมีโครงการบ้านจัดสรรในจังหวัดชลบุรี จำนวน 3 โครงการ ในทำเลศรีราชา บางแสน และพัทยา
โดยบริษัทได้เข้าไปลงทุนพัฒนาโครงการ “ศุภาลัย วิลล์ ชลบุรี” บนพื้นที่ประมาณ 45 ไร่ มูลค่าโครงการประมาณ 975 ล้านบาท แบ่งเป็นบ้านเดี่ยว 5 แบบ 5 สไตล์ หลากหลายฟังก์ชั่น ขนาด 51 ตร.ว.ขึ้นไป 3-4 ห้องนอน 3 ห้องน้ำ พื้นที่ใช้สอย 150 – 213 ตร.ม. ในราคาเริ่มเพียง 3 ล้านกว่าบาท และบ้านรุ่นใหม่ขนาด 35 ตร.ว.ขึ้นไป 3 ห้องนอน พร้อมมุมพักผ่อน พื้นที่ใช้สอย 122 ตร.ม.ในราคาเริ่มเพียง 2 ล้านกว่าบาท
 